ব্যাপরটা শুনতে যতটা সহজ, খতিয়ে দেখলে বিস্তর ‘ইফস’ এবং ‘বাটস’ রয়েছে। না, বাড়িতে কড়াই অথবা প্যানে নাইনিতালের নতুন আলু ভেজে খেলে আপনার টাকডুমাডুম আন্দোলিত ধানক্ষেতের মতো কেশাকীর্ণ হয়ে উঠবে না। আন্তর্জাতিক সংবাদমাধ্যম ‘রিফাইনারি ২৯’-এর প্রতিবেদন অনুযায়ী, জাপানি বৈজ্ঞানিকরা জানিয়েছেন, আলুভাজাটি হতে হবে ‘ফ্রেঞ্চ ফ্রাই’ এবং সেটির প্রস্তুতকারক সংস্থাটি হতে হবে ম্যাকডোনাল্ডস।